Lav et referat af nedenstående tekst:

Tekst:
Få kilometer fra mål satte den 25-årige dansker et vildt angreb ind, distancerede løbets førende rytter, Tadej Pogacar, og tog karrierens første etapesejr i verdens største cykelløb. Undervejs forsøgte Jonas Vingegaard sig med flere angreb, men hver gang formåede Pogacar at svare igen. Med 4,6 kilometer til mål fik Jumbo-Visma-danskeren omsider skovlen under den stærke slovener, da han slog det endelige hul. Tadej Pogacar gik helt ned på de sidste kilometer og kom først i mål 2 minutter og 51 sekunder efter danskeren. Vingegaards sejr og Pogacars fald var kulmination på en stor dag for Jumbo-Visma. Allerede på etapens anden stigning, Col du Telegraphe, gik holdet til angreb på den gule førertrøje. Flere gange lykkedes det at isolere Pogacar fra sine holdkammerater, men sloveneren holdt gang på gang stand, når Vingegaard eller Primoz Roglic angreb. Pogacar var endda i så meget overskud, at han selv forsøgte at sætte konkurrenterne. Våbenhvile på Galibier inden brutalt angreb Efter tredje stigning, Col du Galibier, faldt der mere ro på løbet og pludselig var det Vingegaard, der var isoleret på Col du Granon, mens Pogacar havde en hjælper tilbage. Det stoppede dog ikke den danske bjergrytter. 4,5 kilometer fra mål satte han angrebet ind, og denne gang kunne Pogacar ikke svare igen. Vingegaard slap nemt væk og øgede hastigt, mens han hentede de resterende ryttere fra det tidlige udbrud. Jonas Vingegaard angreb 4,6 kilometer fra mål. Foto: Christian Hartmann / Ritzau Scanpix Til sidst kunne han køre alene over stregen til karrierens største triumf. Det var samtidig Danmarks anden etapesejr i træk i årets Tour de France, efter Magnus Cort (EF) vandt tirsdag. Det er første gang siden 2007, at en dansker nu skal køre i den gule førertrøje i Tour de France. Dengang havde Michael Rasmussen trøjen. I alt har nu syv danskere haft førertrøjen gennem historien. Vingegaard kører Tour de France for blot anden gang i karrieren. Sidste år overraskede han alt og alle ved at blive nummer to samlet efter Tadej Pogacar.

Referat:
Jonas Vingegaard har kørt sig i førertrøjen i Tour de France, efter han på imponerende vis har vundet 11. etape.